|  |  |  |  |
| --- | --- | --- | --- |
|  | | | |
| **Referat Skypemøde - Dansk Squash Forbund** | | | |
| **Mødegruppe:** | | Bestyrelsen | |
| **Dato** | | 10-02-2014 | |
| **Sted** | | Start: 21.00, slut: 22.05 | |
| **Deltagere** | | Tom Kjærbye Larsen (TKL), Allan B. Christensen (ABC), Kristian Frost (KF), Peter Mindegaard Møller (PMM) | |
| **Afbud** | | Bo Christiansen og Asger G. Andersen | |
| **Referent** | | TKL | |
| **Referatudkast godkendes senest:** | | 14-02-2014 | |
| **Referat udsendes senest:** | | 15-02-2014 | |
| **Nr.** | **Punkt** | **Kommentar/ beslutning/ opgave** | **Ansvarlig** |
| 1 | Resultat af ”opråb” til klubberne om flere deltagere i bestyrelse og udvalg | Der er indkommet tilbagemelding fra 3 personer, der ønsker at deltage i:   * Bestyrelse (1 person) * Talentudvalg (1 person) * Senioreliteudvalg (1 person)   Breddeudvalget er på plads med 3 personer udefra samt PMM og Maiken.  Endvidere har vi modtaget gode idéer om tiltag, der evt. kan gøre deltagelse ved DSqF’s arrangementer mere tillokkende. |  |
| 2 | Hvad er næste skridt, jf. pkt. 1 | 1. TKL skriver til ovennævnte personer og byder velkommen til de områder, de pågældende har ytret ønske om at indgå i. Bestyrelsens repræsentant i de respektive udvalg sørger for at de pågældende inviteres til udvalgets arbejde. For bestyrelsesmedlemmets vedkommende inviteres til det kommende fysiske bestyrelsesmøde, der planlægges lørdag den 29. marts. 2. TKL skriver en ”opsamling” på hjemmesiden med oplysning om det hidtidige resultat af rekrutteringen samt opfordring til flere om at melde sig. 3. Der udsendes speciel opfordring til eliteklubberne om at melde kandidater på banen, jf. pligten i kommissorium for turneringsudvalget. 4. Der rettes direkte henvendelse til potentielle øvrige kandidater (Eks-spillere, Squashpromotion m.fl.) | TKL |
| 3 | Årsregnskabet | Sidste posteringer er på plads d.d. og regnskabet viser et overskud for 2013 på 325.000 kr. TKL arbejder på opstilling af årsregnskabet, som formentlig kan være klar inden næste bestyrelsesmøde.  Der skal tages stilling til eventuelle hensættelser. | TKL |
| 4 | Næste bestyrelsesmøde | SKYPE: Næste mandag, den 17. februar 2014 kl. 21 (herefter hver 2. mandag – bl.a. af hensyn til bestyrelsesmøder i KSK)  DIF’s formand har udsendt brev om, at man gerne fra DIF’s bestyrelse vil komme til stede ved et bestyrelsesmøde for at lære forbundenes bestyrelser bedre at kende.  Vi foreslår derfor et fysisk bestyrelsesmøde lørdag den 29. marts kl. 10. Her inviteres DIF til at deltage indtil kl. 12. Eftermiddagen anvendes (sammen med vore ansatte og evt. andre idé-personer) til at drøfte forbundsforhold efter de seneste ansættelser samt til at planlægge programmet i forbindelse med repræsentantskabsmødet søndag den 27. april. | Alle |
| 5 | Eventuelt | Opbyggelse af en spillerdatabase (primært juniorer) der bl.a. kan hjælpe kontoret i forbindelse med tilmelding til internationale turneringer kan mest hensigtsmæssigt ske i Squashportalen, der allerede indeholder en række af de ønsked oplysninger. Rasmus Tander (samt evt. et kommende juniorudvalg) skal udarbejde en kravspecifikation. ABC fremsender skærmbillede til illustration af de allerede eksisterende muligheder i Squashportalen.  Der anskaffes beklædning (windbreaker eller lignende) til forbundets konsulenter til brug ved ”arbejde i marken” – for at gøre DSqF mere synlige. |  |
|  | Mødet slut | Kl. 22.05 |  |